Document ID: 31992R2227

Title and Content:
ΚΑΝΟΝΙΣΜΟΣ (ΕΟΚ) αριθ. 2227/92 ΤΗΣ ΕΠΙΤΡΟΠΗΣ της 31ης Ιουλίου 1992 για την εφαρμογή του κανονισμού (ΕΟΚ) αριθ. 2048/90 περί των λεπτομερειών εφαρμογής του καθεστώτος ενίσχυσης υπέρ των μικροπαραγωγών βάμβακος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1152/90 του Συμβουλίου της 27ης Απριλίου 1990 για την καθιέρωση ειδικού καθεστώτος ενίσχυσης υπέρ των μικροπαραγωγών βάμβακος (1), όπως τροποποιήθηκε από τον κανονισμό (ΕΟΚ) αριθ. 2054/92 (2), και ιδίως το άρθρο 7 παράγραφος 1, Εκτιμώντας: ότι με τον κανονισμό (ΕΟΚ) αριθ. 2054/92 παρατάθηκε το καθεστώς ενίσχυσης υπέρ των μικροπαραγωγών βάμβακος που καθιερώθηκε από τον κανονισμό (ΕΟΚ) αριθ. 1152/90 για τις περιόδους από 1989/90 έως 1991/92- ότι οι λεπτομέρειες εφαρμογής που προβλέπονται από τον κανονισμό (ΕΟΚ) αριθ. 2048/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3218/90 (4), περιορίζονται στις εν λόγω περιόδους- ότι πρέπει, συνεπώς, να καταργηθεί ο περιορισμός αυτός- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 6 παράγραφος 1 πρώτο εδάφιο του κανονισμού (ΕΟΚ) αριθ. 2048/90, οι όροι "στα πλαίσια των περιόδων εμπορίας 1990/91 και 1991/92" διαγράφονται. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την περίοδο εμπορίας 1992/93. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιουλίου 1992.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2417
2443
937

EuroVoc IDs (Expanded): 2417
2443
937

Dataset Source: meu

Split: train